**МОДЕЛ УГОВОРА О ЈАВНОЈ НАБАВЦИ**

**МАТЕРИЈАЛА ЗА ОДРЖАВАЊЕ ЈАВНЕ РАСВЕТЕ, БРОЈ ЈН 02/23**

Закључен између:

1. ЈКП „Зеленило Аранђеловац“, са седиштем у Аранђеловцу, Венац Слободе 10, ПИБ: 105085392, матични број: 20311380, које заступа в.д. директора Вахид Ибруљ, у даљем тексту Kупац,
2. \_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем

Констатација: Уговор се закључује на основу Одлуке о додели уговора бр.\*\*\*\*\*\* од \*\*.\*\*.2023. године, а по спроведеном поступку јавне набавке у складу са Законом о јавним набавкама.

**Члан 1.**

1.1. Уговорне стране констатују да је Купац спровео поступак јавне набавке бр. ЈН 02/23 и изабрао продавца као најповољнијег за куповину материјала за одржавње јавне расвете.

**Члан 2.**

2.1. Предмет уговора је набавка материјала за одржавање јавне расвете, у свему према понуди продавца која је достављена путем портала јавних набавки и која је саставни део овог уговора.

2.2. Вредност овог Уговора је 4.166.666,67 динара без ПДВ-а, односно 5.000.000,00 динара са ПДВ-ом (уколико је понуђач паушалац вредност уговора је 4.166.666,67 динара).

2.3. Коначна количина набавке по овом уговору утврђује се на бази извршених набавки и јединичних цена.

**Члан 3.**

3.1. Јединична цена добара дате су на паритету *F-co* Купац.

3.2. Продавац се обавезује да за све време важења овог уговора купцу сукцесивно испоручује уговорено добро.

3.3. Купац преузима обавезу да плаћање врши сукцесивно у року од 45 (четрдесет пет) дана од дана достављања исправног рачуна.

3.4. Купац задржава право да динамику уплате средстава усклађује у складу са својом ликвидношћу.

**Члан 4.**

4.1. Продавац је дужан да испоруку добара врши сукцесивно према динамици и количини коју одреди купац .

4.2. Уговорне стране су сагласне да продавац добра испоручи најкасније року од 3 (три) дана од дана пријема захтева представника купца за испоруком.

4.3. Захтев из предходног става се подноси путем електронских средстава комуникације, уколико је ово средство комуникације онемогућено из било ког разлога захтев се подноси писаним путем.

4.4. Место испоруке је *F-co* Купац.

**Члан 5.**

5.1. Ако продавац касни са испоруком добара више од 2 (два) календарских дана обавезан је да купцу плати уговорну казну у висини од 1% од вредности не испоручене робе за сваки дан закашњења, уколико укупна казна пређе износ од 5% уговор се сматра раскинутим, ако се купац и продавац не договоре другачије.

5.2. Право купца на наплату уговорне казне не утиче на право купца да захтева накнаду штете.

5.3. У случају наступања више силе, продавац се обавезује да у року од 24 (двадесет четири) часа од наступања више силе обавести лупца о њеном наступању, у противном, сматра се да је продавац прекршио одредбе овог уговора.

**Члан 6.**

6.1. Овлашћено лице купца у месту испоруке је дужно да изврши количински пријем добара, што се потврђује записником (отпремницом) који потписују присутна овлашћена лица купца и продавца.

6.2. Записник (отпремница) и достављена фактура продавца, представљају основ за плаћање уговорене цене.

**Члан 7.**

7.1. Продавац се обавезује да добра из члана 2. став 1. овог уговора купцу испоручује у свему у складу са позитивноправним прописима – нарочито прописима заштите на раду, нормативима и стандардима чија је примена обавезна, као и у складу са овим уговором и актима купца, уважавајући правила струке.

7.2. У случају када испоручено добро по квалитету не одговара техничким захтевима за течно гориво, купац задржава право раскида уговора и надокнаду штете.

7.3. Уговорне стране су сагласне да у случају постојања примедби које се односе на квалитет или количину добара које се испоручују, купац има право да уложи приговор продавцу најкасније у року од 3 (три) радна дана од дана сазнања за недостатке.

7.4. Све евентуалне недостатке у квалитету испоручених добара продавац је дужан да отклони у року од 2 (два) календарска дана по пријему рекламације, о свом трошку.

**Члан 8.**

8.1. Након закључења и током важења уговора, усклађивање, односно промена цена утврђених у прихваћеној понуди продавца могућа је само услед промена цене на тржишту.

8.2. Јединична цена из понуде продавца, се могу мењати а продавац је дужан да о свакој промени обавести купца у писаној форми.

**Члан 9.**

9.1.Продавац ће део уговорених добара извршити преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_. Продавац у потпуности одговара Купцу за извршење уговорених обавеза, те и за испоручена добра од стране подизвођача, као да их је сам извео.

**Члан 10.**

10.1. Продавац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Купца, која треба да буде са клаузулом „ без протеста”, роком доспећа „по виђењу” и роком важења 30 (тридесет) дана дужим од дана истека рока на који је закључен уговор.

**Члан 11.**

11.1. Овај уговор је ограниченог временског трајања и закључује се до 12 (дванесет) месеци.

11.2. Након истека рока на који је уговор закључен, уговор престаје да производи правно дејство.

11.3. Уколико уговор не буде реализован до његове вредности из члана 2. став 2. овог Уговора, продавац нема право да тражи испуњење уговора.

11.4. Обавезе које доспевају у наредној буџетској години, биће реализоване највише до износа средстава која ће бити одобрена у тој буџетској години за ту намеру.

**Члан 12.**

12.1. Свака уговорна страна може отказати Уговор са отказним роком од 30 (тридесет) календарских дана од дана достављања писменог обавештења о отказу.

12.2. Уколико једна од уговорних страна не извршава обавезе или ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен Законом којим се регулишу облигациони односи.

**Члан 13.**

13.1. На све што није предвиђено овим уговором примењиваће се одредбе Закона о облигационим односима, као и други позитивноправни прописи који регулишу ову материју.

**Члан 14.**

14.1. Уговорне стране сагласно констатују да продавац потраживање из овог уговора не може уступити или пренети на треће лице без писмене сагласности купца

**Члан 15.**

15.1. Овај уговор се може изменити само писаним анексом, потписаним од стране овлашћених лица уговорних страна.

**Члан 16.**

16.1. Уговорне стране сагласно констатују да су уговор прочитале разумеле и да представља стваран израз њихове воље**.**

**Члан 17.**

17.1. Уговорне стране ће све евентуалне спорове решавати споразумом , уколико се не буду могле споразумети за решење спора, надлежан је Привредни суд у Крагујевцу.

**Члан 18.**

18.1. Овај уговор сачињен је у 6 (шест) истоветних примерака од којих свака уговорна страна задржава по 3 (три) примерка.

**ЗА ПРОДАВЦА ЗА КУПЦА**

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*\*\*\*

Вахид Ибруљ

***Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модел уговора служе да се понуђачи упознају са уговором који ће бити закључени са најповољнијим понуђачем и понуђачи подношењем понуде се саглашавају да прихватају модел уговора.***